Diari Oficial de la Generalitat Valenciana


Sumari del DOGV 3483, del 28-04-1999 (1999/3552)

Resolució de la convocatòria número 4/1998, per a cobrir el lloc de treball de cap de la Secció Administrativa 1 de Direcció Tècnica, vacant en aquesta corporació.
-------------------------------------------------------------------------------------------------------------------------------------------------------------------

### Dades del document

Número de DOGV
:   3483

Data del DOGV
:   28-04-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/3552


Organisme emissor
:   Consell Metropolita de l'Horta

Tipus de document
:   Anunci

Resolució de la convocatòria número 4/1998, per a cobrir el lloc de treball de cap de la Secció Administrativa 1 de Direcció Tècnica, vacant en aquesta corporació. [1999/M3552]
  
En la sessió extraordinària de l'assemblea del Consell Metropolità de l'Horta celebrada amb data 25 de març de 1999, es va adoptar el següent acord:
  
"D'acord amb el dictamen favorable de la Comissió Informativa d'Hisenda, Comptes i Governació, així mateix, d'acord amb el dictamen favorable de la Comissió Executiva, i vist l'expedient relatiu a la Convocatòria 4/1998 (DOGV núm. 3.341, de 30.09.1998, i BOP núm. 204, de 28.08.1998), que té com a objecte la provisió pel sistema de concurs del lloc de treball de cap de la Secció Administrativa 1 de Direcció Tècnica, vacant en aquest Consell Metropolità de l'Horta, així com les actes del tribunal avaluador i altra documentació incorporada a aquest.
  
Vist que, tramitat el corresponent procés de provisió, amb data 28 de desembre passat s'eleva pel tribunal avaluador proposta definitiva d'adjudicació de l'esmentat lloc al senyor José María Marugán Gacimartín (DNI núm. 78628841), amb una puntuació final de 22,85 punts, per ser el concursant que, havent participat en totes les actuacions que s'indiquen i es requereixen en les bases de la convocatòria, ha obtingut les puntuacions mínimes exigides i, en conseqüència, la major puntuació final.
  
Vist que els concursants, senyora María Gabriela Abeledo Gómez (DNI núm. 29946902), senyora Ana Cristina García Piquer (DNI núm. 85701945), senyora María Lucía Ibáñez de Navarra Segrelles (DNI núm. 92412166) i senyor Rosendo Klein Martí (DNI núm. 46557967), van presentar instància de participació en el present procés. No obstant això, els tres últims van ser exclosos per la seua incompareixença al preceptiu tràmit de l'entrevista, mentre que la senyora María G. Abeledo va expressar la seua renúncia a seguir participant en aquest concret procés, motiu pel qual no va participar en les actuacions corresponents a l'exposició i la defensa de la memòria, cosa que va motivar la conseqüent exclusió.
  
Vist que s'han publicat al tauler d'anuncis d'aquesta corporació els acords presos pel tribunal avaluador; s'han comunicat als cinc participants les puntuacions atorgades en cadascun dels apartats de valoració del concurs, així com els motius d'exclusió de quatre concursants; i s'ha concedit a tots ells el termini de 10 dies hàbils perquè puguen al·legar i justificar el que estimen convenient davant l'òrgan avaluador.
  
Atés que, de conformitat amb el que estableixen els articles 17 de la Llei 4/1995, de 16 de març, de la Generalitat Valenciana; 102.2 de la Llei 7/1985, de 2 d'abril, i 50.8 i 70.8 del Reial Decret 2568/1986, de 28 de novembre, correspon a l'assemblea de la corporació resoldre motivadament els concursos per a la provisió dels llocs de treball que siguen convocats.
  
En conseqüència, l'assemblea, per unanimitat, adopta el següent acord:
  
Primer
  
Atenent la proposta definitiva formulada el 28 de desembre de 1998 pel tribunal avaluador corresponent a la Convocatòria 4/1998, confirmant l'acordat en sessió d'1 de desembre anterior, l'assemblea del Consell Metropolità de l'Horta resol el concurs designant per a cobrir el lloc de treball de cap de la Secció Administrativa 1 de Direcció Tècnica (grup A, nivell 24 de complement de destinació i complement específic C), vacant en aquesta corporació, el concursant senyor José María Marugán Gacimartín (DNI núm. 95706180), amb una puntuació total de 22,85 punts.
  
Segon
  
El cessament en el seu actual lloc de treball es produirà l'últim dia del mes en què es publique la present resolució en el Diari Oficial de la Generalitat Valenciana.
  
Tercer
  
La presa de possessió del nou lloc de treball tindrà lloc el primer dia hàbil següent al dia del cessament.
  
Quart
  
Notificar la present resolució al funcionari designat.
  
Cinqué
  
Autoritzar la Presidència de la corporació per a realitzar les actuacions necessàries perquè el present acord siga publicat en els diaris oficials corresponents, i comunique el resultat de la convocatòria a la Conselleria d'Economia, Hisenda i Administració Pública de la Generalitat Valenciana als efectes oportuns i, de manera especial, perquè procedisca a les anotacions pertinents en el Registre de Personal, de conformitat amb el conveni subscrit en matèria de funció pública única.
  
Sisé
  
Contra aquest acord, que segons el que disposa l'article 109 de la Llei de Règim Jurídic de les Administracions Públiques i del Procediment Administratiu Comú, posa fi a la via administrativa, es pot interposar recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos, comptats des del dia següent al de la notificació del present acord, de conformitat amb el que disposa l'article 46 en relació a l'article 10 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que puga interposar qualsevol altre recurs que estime procedent."
  
Cosa que es fa pública perquè en prengueu coneixement i als efectes oportuns.